Obama nou "swakste president in 70 jaar" | Maroela Media
Pres. Barack Obama (amptelike Withuis-foto) Fotograaf: Pete Souza
Verskeie peilings het die afgelope jaar getoon dat Obama maar noustrop trek, maar dié peiling is die eerste wat die president so behoorlik 'n kous oor die kop trek. Volgens die peiling het die ontploooiing van troepe in Irak, sy koppestamp met die Kongres en verskeie neerlae in die VSA se hoogste hof daartoe bygedra dat Obama se aansien geskaad is.
Die meeste kiesers meen ook nou dat die VSA beter daaraan toe sou wees as Mitt Romney in 2012 die presidentsverkiesing gewen het. Selfs oud-pres. George W. Bush, wat baie ongewild was toe hy uitgetree het, was nie so ongewild soos Obama nou nie.
In nog 'n peiling, dié keer deur die agentskap Rasmussen, is bevind dat 44% van die Amerikaanse kiesers meen Obama is minder getrou aan die grondwet as die meeste ander Amerikaanse presidente.
Dit is ook interessant dat die koppestamp met die Kongres teen Obama gehou word. In nog 'n onlangse peiling deur Rasmussen het net 8% van die kiesers aangedui dat hulle dink die kongres doen goeie werk. Net 25% meen hul kongreslede moet herkies word.